2019. gada Noteikumi Nr.

Rīgā (prot. Nr. .§)

**Ministru kabineta noteikumu projekta** "**Grozījumi Ministru kabineta 2016. gada 19. janvāra noteikumos Nr. 50** "**Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi**" **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts (turpmāk – noteikumu projekts) sagatavots ar mērķi pilnveidot darbības programmas" Izaugsme un nodarbinātība" 1.1.1. specifiskā atbalsta mērķa 1.1.1.2. pasākuma "Pēcdoktorantūras pētniecības atbalsts" ietvaros noteiktos ieviešanas nosacījumus zinātniskajām institūcijām un komersantiem, kas sadarbībā ar pēcdoktorantiem var iesniegt un īstenot pētniecības pieteikumus.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar:* Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu;
* informatīvajā ziņojumā "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" pasākumu pirmās projektu iesniegumu atlases kārtas rezultātu analīze un priekšlikumi turpmāko atlases kārtu saturiskiem un procedurāliem uzlabojumiem" sniegtajiem priekšlikumiem, lai sekmētu 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" kopīgo un specifisko iznākuma rādītāju izpildi un Latvijas Viedās specializācijas stratēģijas (turpmāk – RIS3) mērķu sasniegšanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 19. janvāra noteikumi Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi" (turpmāk – noteikumi Nr. 50) nosaka kārtību, kādā tiek īstenots 1.1.1.2. pasākuma "Pēcdoktorantūras pētniecības atbalsts" (turpmāk – 1.1.1.2. pasākums) Valsts izglītības attīstības aģentūras (turpmāk – aģentūra) projekts, kā arī Zinātnisko institūciju reģistrā reģistrētu zinātnisko institūciju un Uzņēmumu reģistrā reģistrētu komersantu sadarbībā ar pēcdoktorantu īstenotie pētniecības pieteikumi.Lai nodrošinātu 1.1.1.2. pasākuma sekmīgu ieviešanu un veicinātu Eiropas Savienības struktūrfondu (turpmāk – ES fondi) finansējuma apguvi, noteikumos Nr. 50 nepieciešams veikt grozījumus. 1. Saskaņā ar spēkā esošajiem noteikumiem Nr. 50, atklāta konkursa ietvaros pētniecības pieteikumus var iesniegt jebkurā zinātņu jomā strādājoša zinātniskā institūcija un komersants, nodarbinot pilna laika pētniecībā Latvijas vai ārvalstu jauno zinātnieku, kurš doktora grādu ir ieguvis ne agrāk kā piecus gadus pirms pētniecības pieteikuma iesniegšanas termiņa. Saskaņā ar 1.1.1.2. pasākuma mērķi, investīcijas paredzētas jaunā zinātnieka pētniecības kompetenču pilnveidei un zinātniskās kapacitātes palielināšanai, nodrošinot jaunu zinātnisko grupu līderu attīstību, lai pēc pētniecības pieteikuma īstenošanas, sekmētu karjeras izaugsmes iespējas un savas pētniecības tēmas komandas veidošanu.

Pētniecības pieteikumu pirmās un otrās atlases kārtas konkursu ietvaros kopumā tika saņemti 386 pēcdoktorantu pētniecības pieteikumu iesniegumi. Vērtēšanas procesā nepieciešamo punktu skaitu, lai kvalificētos pētniecības pieteikuma īstenošanai, saņēmuši 62 % jeb 240 pētniecības pieteikumi, no kuriem 18 pētniecības pieteikumi tika noraidīti attiecīgās atlases kārtas ierobežotā finansējuma dēļ, 5 pētniecības pieteikumi neizpildīja aģentūras lēmumā par pētniecības pieteikumu apstiprināšanu ar nosacījumiem noteiktos nosacījumus, savukārt 20 pētniecības pieteikumi atteicās no pētniecības pieteikuma īstenošanas. Tostarp, pirmās atlases kārtas ietvaros, no 1 530 jauniem zinātniekiem, kas atbilda pēcdoktoranta statusam (doktora grāds iegūts laika posmā no 2010./2011. līdz 2015./2016. akadēmiskajam gadam), pētniecības pieteikumus iesniedza tikai 16 procenti, t.i. 235 Latvijas jaunie zinātnieki, savukārt otrās atlases kārtas ietvaros pētniecības pieteikumus iesniedza 109 jeb 7,5 procenti no attiecīgajā laika periodā (no 2012./2013. līdz 2017./2018. akadēmiskajam gadam) Latvijā doktora grādu ieguvušo jauno zinātnieku. No minētā secināms, ka pētniecības pieteikumu pirmās un otrās atlases kārtas ietvaros starp pēcdoktorantiem un virs kvalitātes sliekšņa novērtētajiem pētniecības pieteikumiem ir bijusi salīdzinoši neliela konkurence par pētījuma īstenošanai nepieciešamā finansējuma piešķiršanu.Savukārt, vērtējot doktora grādu ieguvušo skaitu[[1]](#footnote-1), kas pie noteikumu Nr. 50 2.9. apakšpunkta spēkā esošajiem nosacījumiem kvalificētos pēcdoktoranta statusam un varētu iesniegt pētniecības pieteikumu iesniegumus trešās un nākamo atlases kārtu ietvaros, redzams, ka iespējamais pretendentu loks salīdzinājumā ar pirmo atlases kārtu ir samazinājies par 14 procentiem, savukārt trešās atlases kārtas ietvaros pētniecības pieteikumus varēs iesniegt vairs tikai 1 315 zinātnieki, kas doktora grādu ir ieguvuši laika posmā no 2013./2014. līdz 2018./2019. akadēmiskajam gadam.Ņemot vērā iepriekš minētos faktus, kā arī, lai stimulētu tostarp konkurētspējīgāko jauno zinātnieku, kas doktora grādu ieguvuši pirms 10 gadiem, pētniecības, līderības un vadības prasmju pilnveidi, kas nepieciešama darbam savas pētniecības tēmas komandas veidošanā, tostarp veicinātu cilvēkresursu atjaunotni un kvalificētu speciālistu, kas nodarbināti zinātnē un pētniecībā, skaita pieaugumu, nepieciešams veikt precizējumus noteikumos Nr. 50, paredzot, ka trešajā un nākamajās atlases kārtās pētniecības pieteikumus var iesniegt pēcdoktoranti, kas doktora grādu ieguvuši ne agrāk kā 10 gadus pirms pētniecības pieteikuma iesniegšanas. Rosināto grozījumu rezultātā, iespējamo pretendentu loks trešajā kārtā palielinātos par 43 procentiem, tādējādi veicinot lielāku pēcdoktorantu savstarpējo konkurenci par konkurētspējīgāko un zinātniski kvalitatīvāko pētniecības pieteikumu īstenošanu.1. Spēkā esošo noteikumu Nr. 50 6.1.1.1. un 6.1.2.1. apakšpunktā iznākuma rādītāja nosaukums minēts kā "atbalstītajās vienībās izveidoto jaunu pētnieku amata vietu skaits pilna darba laika ekvivalenta izteiksmē". Atbilstoši Eiropas Parlamenta un Padomes Regulas (ES) Nr. 1301/2013 (2013. gada 17. decembris) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 (turpmāk – Regula Nr. 1301/2013) 1. pielikumā "ERAF atbalsta kopējie iznākuma rādītāji mērķim "Investīcijas izaugsmei un nodarbinātībai" (6. pants)"[[2]](#footnote-2) noteiktajai Eiropas Komisijas (turpmāk – EK) kopējā iznākuma rādītāja i.1.1.1.bk (CO24) definīcijai, iznākuma rādītāja nosaukums ir "Jaunu pētnieku skaits atbalstītajās vienībās".

Savukārt, noteikumu Nr. 50 6.1.1.4. un 6.1.2.4. apakšpunktā iznākuma rādītāja nosaukums minēts kā "piesaistītās privātās investīcijas pētniecības pieteikumu īstenošanai", kamēr darbības programmā "Izaugsme un nodarbinātība" iznākuma rādītāja i.1.1.1.f nosaukums ir "privātās investīcijas, kas papildina valsts atbalstu inovācijām vai pētniecības un izstrādes projektiem".Ievērojot minēto, lai nodrošinātu noteikumu Nr. 50 6. punktā iekļauto iznākuma rādītāju nosaukumu atbilstību gan Regulā Nr. 1301/2013 definētajam EK kopējā iznākuma rādītāja i.1.1.1.bk (CO24) nosaukumam, gan darbības programmā "Izaugsme un nodarbinātība", tostarp 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" rādītāju pasē noteiktajam, nepieciešams veikt grozījumu noteikumu Nr. 50 6.1.1.1. un 6.1.2.1. apakšpunktā, izsakot iznākuma rādītāja nosaukumu kā "Jaunu pētnieku skaits atbalstītajās vienībās (pilnas slodzes ekvivalents)", kā arī 6.1.1.4. un 6.1.2.4. apakšpunktā noteikto rādītāja nosaukumu izsakot kā "privātās investīcijas, kas papildina valsts atbalstu inovācijām vai pētniecības un izstrādes projektiem".3. Spēkā esošais noteikumu Nr. 50 9. punkts paredz, ka 1.1.1.2. pasākuma kopējo attiecināmo finansējumu veido šādi finansēšanas avoti: Eiropas Reģionālās attīstības fonda (turpmāk – ERAF) finansējums, valsts budžeta finansējums un privātais līdzfinansējums, neparedzot finansēšanu no citiem publiskajiem finanšu resursiem. Tikmēr noteikumu Nr. 50 42. punkts paredz, ka pētniecības pieteikumu iesniedzēji ar saimniecisku darbību nesaistītu pētniecības pieteikuma īstenošanai nepieciešamo līdzfinansējumu 15 % apmērā var nodrošināt no valsts budžeta finansējuma 10 % apmērā un 5 % apmērā no citiem pētniecības pieteikumu iesniedzēju rīcībā esošiem finanšu resursiem, tai skaitā līdzekļiem no savas saimnieciskās darbības, kredītresursiem, ieguldījumiem natūrā vai citiem finanšu resursiem. Attiecīgi, pētniecības pieteikumu iesniedzējs ar saimniecisko darbību nesaistīta pētniecības pieteikuma līdzfinansējuma nodrošināšanai 5 procentu apmērā no kopējām pētniecības pieteikuma attiecināmajām izmaksām, saskaņā ar noteikumu Nr. 50 42.2. apakšpunktu, var nodrošināt no to rīcībā esošiem finanšu līdzekļiem, tostarp var piesaistīt zinātnes bāzes finansējumu, ko valsts zinātniskajai institūcijai piešķir saskaņā ar normatīvajiem aktiem par kārtību, kādā aprēķina un piešķir valsts budžeta līdzekļus valsts zinātniskajām institūcijām to pamatdarbības īstenošanai[[3]](#footnote-3). Minēto publisko finansējumu nevar uzskatīt par privāto līdzfinansējumu, tajā pat laikā tas nav tiešais valsts budžeta līdzfinansējums, kā to paredz noteikumu Nr. 50 42.1. apakšpunkts.Ņemot vērā minēto, lai nodrošinātu noteikumu Nr. 50 ietverto normu vieglāku uztveramību un savstarpēju atbilstību, noteikumu projekts paredz precizēt noteikumu Nr. 50:1. 9. punktu, nosakot, ka 1.1.1.2. pasākuma kopējo attiecināmo finansējumu veido ERAF finansējums, valsts budžets un nacionālais privātais līdzfinansējums. Šajā gadījumā nacionālais privātais līdzfinansējums ietver sevī gan institūciju piesaistīto privāto līdzfinansējumu[[4]](#footnote-4), gan ar saimniecisko darbību nesaistītu pētniecības pieteikumu iesniedzēju piesaistīto publisko līdzfinansējumu, piemēram, zinātnes bāzes finansējumu;
2. 42.2. apakšpunktu, papildinot, ka ar saimniecisko darbību nesaistītu pētniecības pieteikumu līdzfinansējumu tostarp var piesaistīt no zinātnisko institūciju rīcībā esošā zinātnes bāzes finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai;
3. 46. punktu, viennozīmīgi nosakot, ka 1.1.1.2. pasākuma ietvaros ar saimniecisko darbību saistītu pētniecības pieteikumu īstenotāju atbilstoši noteikumu Nr. 50 46. punktam piesaistītais līdzfinansējums ir privātais līdzfinansējums.

Tādējādi, aģentūra kā ERAF projekta Nr.1.1.1.2/16/I/001 “Atbalsts pēcdoktorantūras pētniecības īstenošanai” finansējuma saņēmējs nacionālā privātā līdzfinansējuma ietvaros ietvertu gan pētniecības pieteikumu iesniedzēju atbilstoši noteikumu Nr. 50 42.2. apakšpunktam piesaistīto nepieciešamo līdzfinansējumu no citiem ar saimniecisko darbību nesaistītu pētniecības pieteikumu iesniedzēju rīcībā esošiem līdzekļiem, tostarp publiskā finansējuma (piemēram, zinātnes bāzes finansējuma), kā arī ar saimniecisko darbību saistītu pētniecības pieteikumu iesniedzēju atbilstoši šo noteikumu Nr. 50 46. punktā noteiktajam piesaistīto privāto līdzfinansējumu.4.Noteikumu Nr. 50 18. punktā noteikts, ka aģentūra, organizējot pētniecības pieteikumu vērtēšanu, zinātniskās kvalitātes novērtēšanai piesaista Eiropas Komisijas (turpmāk – EK) ekspertu datubāzē iekļautos ekspertus. Aģentūra, 2018. gada pirmajā pusgadā, organizējot pētniecības pieteikumu otrās atlases kārtas ietvaros iesniegto pētniecības pieteikumu zinātniskās kvalitātes vērtēšanas procesu, konstatēja EK ekspertu datubāzes pieejamības traucējumus, kas ietekmēja pētniecības pieteikumu atlases procesu, radot nobīdes sākotnēji plānotajā laika grafikā. Tostarp ar līdzīgu problēmu saistībā ar EK ekspertu datubāzes darbības pārrāvumu ir saskārusies arī Centrālā finanšu un līgumu aģentūra organizējot citu ES fondu specifisko atbalsta mērķu un pasākumu, tostarp 1.1.1.1. pasākuma „Praktiskas ievirzes pētījumi” ietvaros iesniegto projektu iesniegumu vērtēšanu.Lai nodrošinātu nepārtrauktu un savlaicīgu pētniecības pieteikumu zinātniskās kvalitātes izvērtēšanas procesu, nepieciešams papildināt noteikumu Nr. 50 18. punktu un 19.1. apakšpunktu, paredzot, ka aģentūra pētniecības pieteikumu novērtēšanai var piesaistīt līdzvērtīgā ārvalstu zinātnisko ekspertu datubāzē iekļautus ekspertus, kas atbilst visiem noteikumu Nr. 50 18. punktā ārvalstu ekspertu atlasei noteiktajiem kritērijiem.1. Saskaņā ar spēkā esošo noteikumu Nr. 50 19. punktu, aģentūrai jānodrošina pētniecības pieteikumu vidusposma rezultātu zinātniskās kvalitātes izvērtējuma[[5]](#footnote-5) organizēšana, piesaistot ārvalstu ekspertus, lai pētniecības pieteikuma īstenošanas vidusposmā iegūtu saturisko novērtējumu par pēcdoktoranta īstenoto pētījumu un rekomendācijas, kas nepieciešamības gadījumā pamatotu izmaiņas un grozījumus pētniecības pieteikumā plānoto darbību un aktivitāšu plānā, tādējādi sekmējot plānoto rezultātu sasniegšanu.

Pētniecības pieteikumu vidusposma rezultātu zinātniskās kvalitātes izvērtēšanas process paredz, ka:* aģentūra veic pētniecības pieteikumu iesniegtās vidusposma rezultātu zinātniskās kvalitātes ziņojuma dokumentācijas administratīvo un atbilstības vērtēšanu, lai pārbaudītu, vai pētniecības pieteikumu īstenotāji ir iesnieguši kvalitatīvi aizpildītu ziņojumu;
* aģentūra nodrošina EK ekspertu datubāzē iekļautu ekspertu atlasi un līgumu slēgšanu par vidusposma rezultātu zinātniskās kvalitātes izvērtēšanu;
* EK eksperti izvērtē individuālo pētniecības pieteikuma vidusposma rezultātu zinātnisko kvalitāti un sagatavo konsolidēto vērtējumu;
* aģentūra saskaņo EK ekspertu konsolidēto vērtējumu ar pētniecības pieteikumu īstenotājiem un Izglītības un zinātnes ministriju kā atbildīgo iestādi, nepieciešamības gadījumā sagatavojot līguma par pētniecības pieteikumu īstenošanu grozījumus.

Līdzšinējā 1.1.1.2. pasākuma pētniecības pieteikumu vidusposma rezultātu kvalitātes izvērtēšanas pieredze liecina, ka no pētniecības pieteikuma īstenotāju vidusposma izvērtējumam nepieciešamās dokumentācijas iesniegšanas līdz EK ekspertu konsolidētā vērtējuma saskaņošanai vidēji paiet divi mēneši.1.1.1.2. pasākuma pirmās un otrās atlases kārtas ietvaros, pēcdoktoranti lielākoties ir paredzējuši, ka pētniecības pieteikumus īstenos 36 mēnešus, kas saskaņā ar noteikumu Nr. 50 31. punktu ir maksimālais iespējamais pētniecības pieteikuma īstenošanas termiņš. Attiecīgi, šajos gadījumos vidusposma rezultātu zinātniskās kvalitātes vērtējums pārsvarā tiek veikts pētniecības pieteikumu 15. – 20. īstenošanas mēnesī. Tomēr, 1.1.1.2. pasākuma otrās atlases kārtas ietvaros ir ar saimniecisko darbību saistīts pētniecības pieteikums, kura īstenošanas ilgums plānots mazāks par 12 mēnešiem, kas kopsakarā ar iepriekš minēto var radīt situāciju, ka pēcdoktorantam ir jāuzsāk pētniecības pieteikuma vidusposma rezultātu zinātniskās kvalitātes atskaišu gatavošana vien pāris mēnešus pēc pētniecības pieteikuma īstenošanas uzsākšanas, kā arī var radīt situāciju, ka vidusposma rezultātu zinātniskās kvalitātes izvērtējumu pēcdoktorants saņem brīdī, kad jau ir uzsākta gala rezultātu zinātniskās kvalitātes izvērtējuma atskaišu sagatavošana un līdz ar to vidusposma izvērtējumā izteikto ieteikumu ieviešana pētniecības pieteikuma īstenošanā nav iespējama. Aģentūra, veicot 1.1.1.2. pasākuma ietvaros īstenoto pētniecības pieteikumu uzraudzību, regulāri (reizi ceturksnī) pie pētniecības pieteikuma īstenotāja maksājumu pieprasījuma pamatojošās dokumentācijas pārbaudes, tostarp monitorē plānoto darbību un rezultātu kvantitatīvo izpildes progresu. Kā rezultātā, aģentūra jau savlaicīgi varēs konstatēt plānoto rezultātu nesasniegšanas risku un preventīvi veikt nepieciešamos pasākumus, lai pētniecības pieteikuma, kura īstenošanas ilgums plānots mazāks par 12 mēnešiem, īstenotājs novērstu konstatētos riskus un mazinātu risku iestāšanās varbūtību. Ievērojot minēto un, lai saglabātu uzraudzības procesa būtību un lietderību, mazinātu administratīvo slogu, un neradītu situāciju, ka pētniecības pieteikuma īstenotājam ir jāsāk gatavot projektu vidusposma rezultātu zinātniskās kvalitātes atskaites vien pāris mēnešus pēc pētniecības pieteikuma īstenošanas uzsākšanas, nepieciešams papildināt noteikumus Nr. 50, paredzot, ka pētniecības pieteikumiem, kuru īstenošanas periods nepārsniedz 12 mēnešus, netiek veikts vidusposma rezultātu zinātniskās kvalitātes izvērtējums. Gala rezultātu zinātniskās kvalitātes izvērtējums tiek veiks visiem pētniecības pieteikumiem, to īstenošanas noslēgumā, atbilstoši noteikumu Nr. 50 19.1., 19.2. un 19.4. apakšpunktā noteiktajiem nosacījumiem.1. Spēkā esošo noteikumu Nr. 50 25.3. un 26.3. apakšpunkts paredz, ka pētniecības pieteikumu iesniedzējiem pētniecības pieteikumam pielikumā kā obligātais pielikums jāpievieno komersantu vai komersantu koleģiālas institūcijas atzinums par pētniecības pieteikuma ietvaros plānotā pētījuma nozīmību attiecīgās zinātnes vai tautsaimniecības nozarē, vai komersanta attīstībai. Šāds atzinums pētniecības pieteikumam nav jāpievieno, ja:

1) pētniecības pieteikumu iesniedz komersants, kas pētniecības pieteikumā sniedz pamatojumu pētījuma nozīmībai, 2) pētniecības pieteikuma ietvaros tiek īstenots fundamentālais pētījums.Analizējot pētniecības pieteikumu pirmajā un otrajā atlases kārtā gūto pieredzi, secināts, ka Latvijā reģistrēta komersanta vai komersantu koleģiālas institūcijas atzinumam par pētniecības pieteikuma ietvaros veicamā pētījuma nozīmību tautsaimniecības nozares vai komersanta attīstībai vairāk ir formāls raksturs, turklāt pētniecības pieteikuma sociālekonomisko ietekmi vērtē ārvalstu eksperts. Ievērojot minēto, kā arī, mazinot administratīvo slogu pētniecības pieteikumu iesniedzējiem trešajā un turpmākajās pētniecības pieteikumu atlases kārtās, noteikumu projekts paredz svītrot obligāto nosacījumu pētniecības pieteikumam pielikumā pievienot komersanta vai komersantu koleģiālas institūcijas atzinumu. Cita starpā, minētā nosacījuma atcelšana, neliedz pētniecības pieteikuma iesniedzējiem, ja tie uzskata par nepieciešamu, pētniecības pieteikumam pielikumā pievienot komersanta vai komersantu koleģiālas institūcijas atzinumu par pēcdoktoranta veiktā pētījuma nozīmību zinātnes vai tautsaimniecības nozares, vai komersanta attīstībai.1. Analizējot, 1.1.1.2. pasākuma pētniecības pieteikumu pirmās atlases kārtas un otrās atlases kārtas apstiprināto pētniecības pieteikumu līgumu slēgšanas procesu, aģentūra guvusi pārliecību, ka zinātniskās institūcijas nesteidzas noslēgt līgumus par pētniecības pieteikumu īstenošanas uzsākšanu, jo vispirms:
* veic nepieciešamās darbības pēcdoktoranta jaunas amata vietas izveidei;
* veic nepieciešamās darbības, lai nodrošinātu nepārtrauktu citu projektu īstenošanu vai darba pienākumu nodrošināšanu, gadījumā, ja pēcdoktorants pirms pētniecības pieteikuma apstiprināšanas ir strādājis, piemēram, 1.1.1.1. pasākuma „Praktiskas ievirzes pētījumi” projektā vai augstākās izglītības institūcijā kā akadēmiskais personāls, pasniedzot lekcijas;
* aicina pēcdoktorantu izņemt neizmantoto ikgadējo atvaļinājumu līdz pētniecības pieteikuma īstenošanas uzsākšanai.

Pētniecības pieteikumu pirmās atlases kārtas ietvaros[[6]](#footnote-6) līdz šim brīdim no zinātnisko institūciju puses nav noslēgti trīs līgumi par pētniecības pieteikumu īstenošanu, savukārt otrajā atlases kārtā šobrīd ir aktīvs līgumu slēgšanas process un noslēgti 50 no 63 finansēšanai virzītajiem pētniecības pieteikumiem. Ievērojot minēto, kā arī, lai sekmētu 1.1.1.2. pasākuma finanšu progresu un iznākuma rādītāju izpildi, vienlaikus respektējot pēcdoktorantu, zinātnisko institūciju un komersantu uzņemtās līgumsaistības pirms pētniecības pieteikumu apstiprināšanas, nepieciešams papildināt noteikumus Nr. 50 ar 31.1 punktu, kas paredz, ka trešajā un turpmākajās atlases kārtās, pētniecības pieteikuma iesniedzējs pētniecības pieteikuma īstenošanu uzsāk ne vēlāk kā sešu mēnešu laikā pēc lēmuma par pētniecības pieteikuma iesnieguma apstiprināšanu pieņemšanas. 1. Saskaņā ar spēkā esošo noteikumu Nr. 50 33. punktu, pēcdoktorants pētniecības pieteikuma ietvaros var pilnveidot savas pētniecības kompetences: īstenojot fundamentālo vai rūpniecisko pētījumu, veicot tehnoloģiju tiesību aizsardzību uz pētījuma izstrādes laikā radīto rūpnieciskā īpašuma objektu un piedaloties mācībās, starptautiskajā mobilitātē un tīklošanās aktivitātēs. Tomēr, saskaņā ar Zinātniskās darbības likumu, jebkuram zinātniekam ir jāveic ne tikai pētījumi, bet arī jāpiedalās jauno speciālistu un zinātnieku sagatavošanā, kā arī jānodrošina komunikācija ar sabiedrību par savu zinātnisko pētījumu rezultātiem un zinātnes sasniegumu popularizēšanu.

Spēkā esošo noteikumu Nr. 50 redakcija viennozīmīgi neparedz iespēju pēcdoktorantam pētniecības pieteikuma īstenošanas laikā veikt Zinātniskās darbības likumā noteiktos pienākumus attiecībā uz dalību jauno speciālistu un topošo zinātnieku sagatavošanā, jo pilna darba laika izteiksmē jāveic darbs pie pētījuma īstenošanas pētniecības pieteikuma ietvaros.Ievērojot minēto, lai veicinātu mērķtiecīgu pasākumu īstenošanu pēcdoktorantu pētniecības tēmas un pētījuma virziena komandas veidošanai, kā arī tostarp sekmētu augstākās izglītības politikas mērķa, t.i. pētniecībā balstītas augstākās izglītības, attīstību, nepieciešams papildināt noteikumus Nr. 50 ar 33.5. apakšpunktu, viennozīmīgi paredzot iespēju pēcdoktorantiem, pētniecības pieteikuma īstenošanas laikā pilnveidot tai skaitā kompetences, kas nepieciešamas jauno speciālistu un topošo zinātnieku sagatavošanai, t.i. vadīt un recenzēt bakalaura, maģistra un doktora darbus vai piedalīties noslēgumu darbu komisijās. Rosināto grozījumu rezultātā, tiktu sniegts ieguldījums 1.1.1.2. pasākuma mērķa sasniegšanā, sekmējot ne tikai pēcdoktoranta kompetenču un prasmju pilnveidi un akadēmiskās karjeras attīstības iespējas zinātniskajās institūcijās un augstākās izglītības institūcijās, bet arī pētniecības pieteikuma ietvaros gūtā pieredze un zināšanas tiktu nodotas topošajiem speciālistiem. Pēcdoktoranti, daloties savās pieredzē un zināšanās ar topošajiem speciālistiem, vienlaikus var motivēt studējošos savu profesionālo karjeru saistīt ar zinātnisko darbību attiecīgajā pētniecības tēmā, virzienā vai jomā zinātniskajās institūcijās, augstākās izglītības institūcijās vai privātajā sektorā. Tādējādi, pētniecības pieteikumu īstenošana tostarp sniegtu ieguldījumu pētniecības kapacitātes stiprināšanā, cilvēkresursu atjaunotnē un kvalificētu speciālistu skaita pieaugumā.Pētniecības pieteikumā, pēcdoktoranta pilnas slodzes ietvaros, kā viena no atbalstāmajām darbībām varēs būt bakalaura, maģistru un doktoru darbu vadīšana, recenzēšana un dalība noslēguma darbu komisijās. Par minēto darbību veikšanu pēcdoktoranta pilnas slodzes ietvaros, pēcdoktorants nesaņem atlīdzību no citiem institūcijas rīcībā esošiem finanšu resursiem.Aģentūra, vērtējot 1.1.1.2. pasākuma pētniecības pieteikumu pirmās un otrās atlases kārtas ietvaros iesniegtos pēcdoktorantu pētniecības pieteikumus, guvusi pārliecību, ka daudziem pēcdoktorantiem šī ir bijusi pirmā patstāvīgā pieredze projektu iesniegumu izstrādē un sagatavošanā. Šāda pārliecība tika gūta, balstoties uz pētniecības pieteikumos norādīto informāciju, piemēram, par pētniecība pieteikumā plānoto darbību atbilstību pētniecības darbībām, par pētniecības pieteikuma atbilstību fundamentālai vai rūpnieciskajai pētniecības kategorijai u.c. Ievērojot minēto, lai vecinātu un pilnveidotu pēcdoktorantu projektu iesniegumu sagatavošanas kompetences, nepieciešams papildināt noteikumus Nr. 50 ar 33.6. apakšpunktu, paredzot, ka pētniecības pieteikuma ietvaros pēcdoktorants var izstrādāt pētniecības vai inovācijas projektu iesniegumus iesniegšanai Latvijas un starptautisko projektu konkursos, piemēram, Valsts pētījumu programmā, Fundamentālo un lietišķo pētījumu programmā, ES pētniecības un inovācijas pamatprogrammā “Apvārsnis 2020” vai nākamā 2021. - 2027. gada plānošanas perioda pamatprogrammā „Apvārsnis Eiropa”. Tādējādi, 1.1.1.2. pasākuma investīciju rezultātā, tiktu uzlabota un pilnveidota pēcdoktorantu projektu iesniegumu sagatavošanas kapacitāte, sekmēta konkurētspējīgu un kvalitatīvu projektu iesniegumu izstrāde un papildu finansējuma piesaiste zinātniskajai darbībai, kas savukārt nodrošinātu pēcdoktoranta pētījuma ilgtspēju, pēctecību un savas komandas veidošanu pētījuma tēmā vai virzienā.Noteikumu Nr. 50 33. punktu tostarp nepieciešams papildināt ar 33.7. apakšpunktu, paredzot, ka pētniecības pieteikuma ietvaros ir atbalstāma sabiedrības informēšana par pētniecības pieteikuma ietvaros veikto pēcdoktoranta pētījumu, tā norises gaitu un zinātniskajiem rezultātiem, kas nav saistīti ar intelektuālā īpašuma tiesībām. Tādējādi, pētniecības pieteikuma īstenošanas laikā tiks sekmēta pēcdoktoranta komunikācijas kompetenču un prasmju attīstība un veicināta sabiedrības iesaiste pētniecības pieteikuma norisē. Pēcdoktorantu komunikācijas kompetenču un prasmju attīstība ir svarīga, lai vienkāršā, saprotamā un atraktīvā veidā popularizētu zinātnes sasniegumus. Pozitīva komunikācija ar sabiedrību, veicina ne tikai sabiedrības izpratni un informētību par zinātnes iespējām un nozīmi katra indivīda dzīvē, Latvijas ekonomikas attīstībā, tai skaitā RIS3 mērķu sasniegšanā, bet arī veido zinātnieka profesijas prestižu un atpazīstamību, tādējādi rosinot jauniešu interesi par zinātni un karjeru zinātnē.Pētniecības pieteikuma īstenotājs (zinātniskā institūcija vai komersants) un pēcdoktorants ir atbildīgi par pētniecības pieteikuma ietvaros plānoto darbību kvalitatīvu un laika grafikam atbilstošu īstenošanu un rezultātu sasniegšanu, ko pēc būtības pētniecības pieteikuma vidusposmā un noslēgumā izvērtēs EK eksperts. 1. Lai harmonizētu 1.1.1.2. pasākuma ieviešanas normas, nodrošinātu vienotu pieeju 1.1.1. SAM ietvaros īstenotajos pasākumos attiecībā uz ar saimniecisko darbību saistītu pētniecības pieteikumu īstenošanu, tostarp sekmētu iznākuma rādītāju vērtības sasniegšanu, noteikumu projektā rosinātas izmaiņas 1.1.1.2. pasākuma pēcdoktorantūras pētniecības pieteikuma trešās un turpmāko atlases kārtu īstenošanā, paredzot, ka komersantiem, kas atbilst lielā komersanta definīcijai, ar saimniecisko darbību saistītu pētniecības pieteikumu ietvaros darbības ir attiecināmas no brīža, kad noslēgts līgums ar aģentūru par pētniecības pieteikuma īstenošanu, ja pētniecības pieteikuma iesniedzējs atbilstoši Komisijas 2014. gada 17. jūnija Regulas (ES) Nr.[651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)) 6. panta 2. punktam, ir iesniedzis rakstisku atbalsta pieteikumus pirms sākas darbi

Ja trešajā un turpmākajās 1.1.1.2.pasākuma pētniecības pieteikumu atlases kārtās ar saimniecisko darbību saistītā pētniecības pieteikumā plānotās attiecināmās darbības uzsāk pēc pieteikuma iesniegšanas aģentūrā, tad pētniecības pieteikuma iesniedzējs uzņemas risku segt visas radušās izmaksas no saviem līdzekļiem, ja pētniecības pieteikums netiks apstiprināts.1. Noteikumu Nr. 50 42. punktā noteikts, ka pētniecības organizācija ar saimniecisku darbību nesaistīta projekta īstenošanai nodrošina nacionālo līdzfinansējumu 15 procentu apmērā no pētniecības pieteikuma kopējām attiecināmajām izmaksām. Tostarp noteikumu Nr. 50 42.2. apakšpunktā noteikts, ka minēto nacionālo līdzfinansējumu var veidot ieguldījumi natūrā, tiem nepārsniedzot 5 procentus no pētniecības pieteikuma kopējām attiecināmajām izmaksām. Vienlaikus spēkā esošajos noteikumos Nr. 50 nav noteikts, vai procentuālais ierobežojums ieguldījumiem natūrā piemērojams tikai pētniecības pieteikuma vērtēšanas brīdī vai visā pētniecības pieteikuma īstenošanas periodā. Tādējādi nav skaidri definēta rīcība gadījumos, ja pētniecības pieteikuma īstenošanas laikā samazinās pētniecības pieteikuma kopējais attiecināmais finansējums izmaksu pozīcijās, kas nav saistītas ar ieguldījumiem natūrā, kā rezultātā palielinās ieguldījumu natūrā kopējais procentuālais apmērs, lai arī ieguldījumi natūrā absolūtos skaitļos nav mainījušies. Kopējais pētniecības pieteikumu attiecināmo izmaksu samazinājums var rasties gadījumos, kad ir radies izmaksu ietaupījums, bet pētniecības pieteikumā paredzētie mērķi un rādītāji tiek sasniegti vai konstatētas neatbilstoši veiktas izmaksas.

Lai attiecībā uz ieguldījumiem natūrā nodrošinātu pētniecības pieteikumu īstenošanu sākotnēji plānotajā kapacitātē un finansējuma apmērā, tostarp nepieprasot palielināt pētniecības pieteikuma īstenošanai plānoto kopējo nacionālā līdzfinansējuma apmēru, noteikumu projekts paredz precizēt noteikumu Nr. 50 42.2. apakšpunktu un papildināt ar 42.2.1. un 42.2.2. apakšpunktiem, nosakot konkrētus gadījumus, kad ieguldījumiem natūrā pieļaujams pārsniegt sākotnēji plānoto 5 procentu apmēru, vienlaikus nepārsniedzot sākotnēji plānoto ieguldījumu natūrā vērtību absolūtos skaitļos. 1. Saskaņā ar noteikumu Nr. 50 48.1. apakšpunktu, atlīdzības izmaksas pēcdoktorantam par pētniecības pieteikumā plānoto darbību un aktivitāšu īstenošanu mēnesī nepārsniedz 2 731 *euro*, tai skaitā valsts sociālās apdrošināšanas obligātās iemaksas un citas sociālās garantijas, kuras noteiktas normatīvajos aktos darba tiesību un atlīdzības jomā. Pētniecības pieteikumu īstenošanas laikā, zinātniskās institūcijas ir konstatējušas, ka gadījumos, ja pēcdoktorantam noteikts maksimālais atlīdzības apmērs, atsevišķu mēnešu ietvaros aprēķinātais un pēcdoktorantam izmaksātais atlīdzības apmērs var būt lielāks vai mazāks kā noteikumu Nr. 50 48.1. apakšpunktā noteiktās viena mēneša izmaksas. Tas saistīts ar darba tiesisko attiecību regulējošajos normatīvajos aktos noteikto vidējās izpeļņas aprēķināšanas kārtību. Piemēram, 2018. gada oktobrī bija 23 darba dienas, savukārt 2018. gada decembrī – 17 darba dienas. Attiecīgi, pēcdoktorantam aprēķinātā un izmaksātā vidējā izpeļņa par ikgadējo apmaksāto atvaļinājumu mēnesī, kurā darba dienu skaits ir lielāks, var pārsniegt noteikumu Nr. 50 48.1. apakšpunktā noteiktās izmaksas 2 731 *euro* un var veidoties pārmaksa. Savukārt mēnesī, kad pēcdoktorantam ir bijusi pārejoša darbnespēja vai atvaļinājums bez darba samaksas saglabāšanas, pēcdoktorantam aprēķinātais un izmaksātais atlīdzības apmērs ir mazāks.

Ievērojot minēto, nepieciešams veikt grozījumus noteikumu Nr. 50 48.1. apakšpunktā, paredzot, ka pēcdoktoranta vidējās maksimālās mēneša izmaksas ir 2 731 *euro,* tai skaitā valsts sociālās apdrošināšanas obligātās iemaksas un citas sociālās garantijas, kuras noteiktas normatīvajos aktos darba tiesību un atlīdzības jomā, bet gada ietvaros tās nepārsniedz 32 772 *euro*. 1. Spēkā esošais noteikumu Nr. 50 25.4. apakšpunkts paredz, ka pēcdoktorants pētniecības pieteikuma īstenošanai, tiek piesaistīts uz pilnu darba laiku. Ievērojot minēto un, lai nodrošinātu saprātīgu pēcdoktoranta kopējo noslodzi, tādējādi sekmējot kvalitatīvu pētniecības pieteikuma īstenošanu, kā arī ārpus pētniecības pieteikuma īstenošanas veicamos pienākumus, noteikumu Nr. 50 59. punktā tika noteikts, ka pēcdoktorants ārpus pētniecības pieteikuma īstenošanas var tikt nodarbināts citā darba vietā vai amatā, pilna darba laika ekvivalenta izteiksmē nepārsniedzot 0,2. Ņemot vērā, ka spēkā esošais regulējums par ārpus pētniecības pieteikuma īstenošanas nodarbinātību atsevišķos gadījumos var ierobežot jauno zinātnieku līdzšinējo profesionālo darbību, kā arī, ņemot vērā noteikumu projekta plānotos grozījumus noteikumu Nr. 50 33. punktā, kas paredz papildināt atbalstāmo darbību loku, ko pēcdoktorants pētniecības pieteikuma pilnas slodzes ietvaros turpmāk varēs veikt, lai nesašaurinātu normatīvajos aktos, kas regulē darba tiesiskās attiecības, noteiktās tiesības, rosinām svītrot noteikumu Nr. 50 59. punktu.

Pēcdoktoranta pētniecības pieteikuma ietvaros veiktā pētījuma zinātnisko kvalitāti, sasniegtos rezultātus un to atbilstību plānotajam grafikam pēc būtības pētniecības pieteikuma vidusposmā un noslēgumā izvērtēs EK eksperts. Savukārt, aģentūra, saskaņā ar noteikumu Nr. 50 19.4. apakšpunktu, balstoties uz EK ekspertu pētniecības pieteikuma gala rezultātu zinātniskās kvalitātes izvērtējumu un pētniecības pieteikuma plānoto rezultātu sasniegšanas līmeni, varēs pieņem lēmumu par izmaksātā finansējuma atgūšanu atbilstoši līgumā par pētniecības pieteikumu īstenošanu noteiktajam.1. Spēkā esošie noteikumi Nr. 50 šobrīd viennozīmīgi nenosaka atbalsta piešķiršanas brīdi pētniecības pieteikumiem, kuriem atbalsts tiek piešķirts saskaņā ar Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV). Ņemot vērā Finanšu ministrijas sniegto skaidrojumu, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka atbalsts saskaņā ar Komisijas Regulu (ES) Nr.651/2014, ticis piešķirts tā saņēmējam, noteikumi Nr. 50 papildināti ar 79.1 punktu, kas paredz, ka atbalsta, piešķiršanas brīdis ir diena, kad finansējuma saņēmējs ir noslēdzis līgumu ar saimniecisko darbību saistīta pētniecības pieteikuma iesniedzēju par pētniecības pieteikuma īstenošanu.

Ņemot vērā iepriekš minēto, MK noteikumu projekts nosaka šādus grozījumus noteikumos Nr. 50:1. papildināt noteikumu Nr. 50 2.9. apakšpunkta ievaddaļu, paredzot, ka trešajā un turpmākajās atlases kārtās, pēcdoktoranta statusam atbilst jaunie zinātnieki, kas doktora grādu ir ieguvuši ne agrāk kā desmit gadus pirms pētniecības pieteikuma iesniegšanas termiņa. Grozījumiem minētajā punktā nav ietekmes uz pētniecības pieteikuma iesniedzējiem, kas pieteikumus ir iesnieguši pirmajā un otrajā pētniecības pieteikumu atlases kārtā, bet būs saistoši nākamajām 1.1.1.2. pasākuma ietvaros paredzētajām pētniecības pieteikumu atlases kārtām;
2. precizēt noteikumu Nr. 50 6.1.1.1. un 6.1.2.1. apakšpunktu, paredzot, ka iznākuma rādītāja nosaukums ir "Jaunu pētnieku skaits atbalstītajās vienībās (pilnas slodzes ekvivalents)" un noteikumu Nr. 50 6.1.1.4. un 6.1.2.4. apakšpunktu, nosakot, ka iznākuma rādītāja nosaukums ir "privātās investīcijas, kas papildina valsts atbalstu inovācijām vai pētniecības un izstrādes projektiem". Grozījumiem minētā punktā nav tiešas ietekmes uz pētniecības pieteikuma iesniedzējiem, bet rosināto grozījumu rezultātā, aģentūrai būs nepieciešams veikt grozījumus aģentūras īstenotajā projektā Nr. 1.1.1.2/16/I/001 “Atbalsts pēcdoktorantūras pētniecības īstenošanai”, precizējot iznākuma rādītāju nosaukumus;
3. precizēt noteikumu Nr. 50 9. un 9.1 punktu, paredzot, ka pētniecības pieteikumu īstenošanai nepieciešamo līdzfinansējumu var nodrošināt no cita nacionālā privātā līdzfinansējuma. Grozījumiem minētajā punktā nav tiešas ietekmes uz pētniecības pieteikuma iesniedzējiem, bet rosināto grozījumu rezultātā, aģentūrai būs nepieciešams veikt grozījumus aģentūras īstenotajā projektā Nr. 1.1.1.2/16/I/001 “Atbalsts pēcdoktorantūras pētniecības īstenošanai”, precizējot projekta finanšu avotus;
4. papildināt noteikumu Nr. 50 18. punktu un 19.1. apakšpunktu, paredzot, ka aģentūra organizējot pētniecības pieteikumu zinātniskās kvalitātes, pētniecības pieteikumu vidusposma un gala rezultātu zinātniskās kvalitātes izvērtēšanai var piesaistīt EK ekspertus, kas iekļauti EK ekspertu datubāzē vai citā starptautiskā ekspertu datubāzē. Grozījumiem minētā punktā nav tiešas ietekmes uz pētniecības pieteikuma iesniedzējiem, bet tie būs saistoši aģentūrai 1.1.1.2. pasākuma pētniecības pieteikumu sākotnējās, vidusposma un gala rezultātu zinātniskās kvalitātes novērtēšanas procesā;
5. svītrot noteikumu Nr. 50 25.3. un 26.3. apakšpunktu, kā arī noteikumu Nr. 50 23. punktā svītrot norādīto atsauci uz noteikumu Nr. 50 25.3. apakšpunktu. Grozījumiem nav ietekmes uz pētniecības pieteikuma iesniedzējiem, kas pieteikumus ir iesnieguši pirmajā un otrajā pētniecības pieteikumu atlases kārtā, bet grozījumi būs saistoši nākošām 1.1.1.2. pasākuma ietvaros paredzētām pētniecības pieteikumu atlases kārtām;
6. papildināt noteikumu Nr. 50 33. punktu, paredzot, ka pēcdoktorants pētniecības pieteikuma ietvaros var piedalīties bakalaura, maģistra, doktora darbu vadīšanā, recenzēšanā vai noslēguma darbu komisijās, sagatavot un iesniegt pētniecības vai inovāciju projektu iesniegumus Latvijas un starptautiskos projektu konkursos, kā arī iesaistīt un informēt sabiedrību par pētniecības pieteikuma pētījuma zinātniskajiem rezultātiem. Grozījumi noteikumu Nr. 50 33. punktā no to spēkā stāšanās brīža piemērojami visiem 1.1.1.2. pasākuma ietvaros īstenojamajiem pētniecības pieteikumiem, tostarp var tikt piemēroti 1.1.1.2. pasākuma pirmās un otrās pētniecības pieteikumu atlases kārtas ietvaros īstenotajiem pētniecības pieteikumiem. Būtiskas izmaiņas īstenošanā esošajos pētniecības pieteikumos nav paredzētas. Noteikumu projektā ietvertais regulējums ir labvēlīgāks pētniecības pieteikumu īstenošanā iesaistītajiem pēcdoktorantiem, jo paredz papildinošas atbalstāmās darbības kompetenču un prasmju pilnveidošanai;
7. papildināt noteikumus Nr. 50 ar 35.3. apakšpunktu, kas paredz, ka 1.1.1.2. pasākuma trešajā un turpmākajās atlases kārtās ar saimniecisko darbību saistītu pētniecības pieteikumu ietvaros darbības ir attiecināmas no pētniecības pieteikuma iesniegšanas aģentūrā. Grozījumiem nav ietekmes uz pētniecības pieteikuma iesniedzējiem, kas pieteikumus ir iesnieguši pirmajā un otrajā pētniecības pieteikumu atlases kārtā, bet grozījumi būs saistoši nākošām 1.1.1.2. pasākuma ietvaros paredzētām pētniecības pieteikumu atlases kārtām;
8. papildināt noteikumu Nr. 50 42.2. apakšpunktu, viennozīmīgi nosakot, ka ar saimniecisko darbību nesaistītu pētniecības pieteikumu īstenošanai nepieciešamo līdzfinansējumu piecu procentu apmērā var piesaistīt no zinātniskajai institūcijai piešķirtā zinātnes bāzes finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, kā arī nosakot konkrētus gadījumus, kad ieguldījumiem natūrā pieļaujams pārsniegt sākotnēji plānoto 5 procentu apmēru. Grozījumi noteikumu Nr. 50 42.2. apakšpunktā attiecībā uz ieguldījumiem natūrā no to spēkā stāšanās brīža piemērojami visiem 1.1.1.2. pasākuma ietvaros īstenojamajiem pētniecības pieteikumiem, tostarp var tikt piemēroti 1.1.1.2. pasākuma pirmās un otrās pētniecības pieteikumu atlases kārtas ietvaros īstenotajiem pētniecības pieteikumiem;
9. precizēt noteikumu Nr. 50 48.1. apakšpunktu, paredzot, ka pēcdoktoranta vidējās maksimālās mēneša izmaksas ir 2 731 *euro*, bet gada ietvaros tās nepārsniedz 32 772 *euro*, tai skaitā valsts sociālās apdrošināšanas obligātās iemaksas un citas sociālās garantijas, kuras noteiktas normatīvajos aktos darba tiesību un atlīdzības jomā;
10. svītrot noteikumu Nr. 50 59. punktu. Grozījumi no to spēkā stāšanās brīža piemērojami visiem 1.1.1.2. pasākuma ietvaros īstenojamajiem pētniecības pieteikumiem, tostarp var tikt piemēroti 1.1.1.2. pasākuma pirmās un otrās pētniecības pieteikumu atlases kārtas ietvaros īstenotajiem pētniecības pieteikumiem;
11. papildināt noteikumus Nr. 50 ar 69.1 punktu, kas nosaka, ka pētniecības pieteikumiem, kuru īstenošanas termiņš nepārsniedz 12 mēnešus, netiek veikts vidusposma rezultātu zinātniskās kvalitātes izvērtējums. Minētie grozījumi no to spēkā stāšanās brīža piemērojami visiem 1.1.1.2. pasākuma ietvaros īstenojamajiem pētniecības pieteikumiem, tostarp var tikt piemēroti 1.1.1.2. pasākuma otrās pētniecības pieteikumu atlases kārtas ietvaros īstenotajiem pētniecības pieteikumiem. Noteikumu projektā ietvertais regulējums ir labvēlīgāks pētniecības pieteikumu, kuru īstenošanas termiņš nepārsniedz 12 mēnešus, īstenotājiem;
12. precizēt noteikumu Nr. 50 79. punktu un papildināt noteikumus Nr. 50 ar 79.1 punktu, kas paredz, ka atbalsta, piešķiršanas brīdis ir diena, kad finansējuma saņēmējs ir noslēdzis līgumu ar saimniecisko darbību saistīta pētniecības pieteikuma iesniedzēju par pētniecības pieteikuma īstenošanu. Grozījumi no to spēkā stāšanās brīža piemērojami visiem 1.1.1.2. pasākuma ietvaros īstenojamajiem ar saimniecisko darbību saistītajiem pētniecības pieteikumiem, tostarp var tikt piemēroti 1.1.1.2. pasākuma pirmās un otrās pētniecības pieteikumu atlases kārtas ietvaros īstenotajiem ar saimniecisko darbību saistītajiem pētniecības pieteikumiem. Rosināti grozījumi neradīs nepieciešamību veikt grozījumus īstenošanā esošajos pētniecības pieteikumos.
 |
| 3. | Projekta izstrādē iesaistītās institūcijas | Izglītības un zinātnes ministrija, aģentūra. |
| 4. | Cita informācija | 1.1.1.2. pasākuma trešās atlases kārtas īstenošanai plānots indikatīvi novirzīt kopējo attiecināmo finansējumu 15 000 000 *euro* apmērā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupā ir zinātniskās institūcijas, zinātnieki, zinātniskais personāls, augstākās izglītības institūcijas, Latvijas Republikas Uzņēmumu reģistrā reģistrēti komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta īstenošanas rezultāti sekmēs Nacionāla attīstības plāna 182. punktā definētā mērķa - Zinātnes kvalitatīva un kvantitatīva atjaunotne, t.sk. valsts zinātnisko institūtu iesaistīšana doktorantu apmācīšanā, jauno zinātnieku iesaiste pētījumos un zinātniskajā darbībā, kā arī akadēmiskā un zinātniskā personāla mobilitāte, lai veicinātu komercializējamu projektu veidošanu Latvijā. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. 651/2014 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 651/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas Nr. 651/2014 2. panta 28. punkts | Noteikumu projekta 17. punkts. | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē [www.izm.gov.lv](http://www.izm.gov.lv) (sadaļā ES struktūrfondi → 2014-2020 → Normatīvo aktu un nosacījumu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta 1.1.1.2. pasākuma Uzraudzības padomes (turpmāk – padome) 2019. gada 20. februāra sēdē, kuras laikā padomes locekļiem un Valsts zinātnisko institūtu asociācijas, Latvijas Jauno zinātnieku un Latvijas Rektoru padomes pārstāvjiem tika prezentēts noteikumu projekts. Padomes locekļi un uzaicināto institūciju pārstāvji atbalstīja noteikumu projektu tālāku virzību. |
| 3. | Sabiedrības līdzdalības rezultāti | Partneru un ieinteresēto organizāciju izteiktie iebildumi un priekšlikumi analizēti un iestrādāti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija kā atbildīgā iestāde.Aģentūra kā ES fondu finansējuma saņēmējs.Pētniecības pieteikumu iesniedzēji – Zinātnisko institūciju reģistrā reģistrētas zinātniskās institūcijas un Latvijas Republikas Uzņēmumu reģistrā reģistrēti komersanti – kā pētniecības pieteikumu īstenotāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota jaunu institūciju izveide, esošo institūciju likvidācija vai reorganizācija.Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

A. Žilinska, 67047897

Antra.Zilinska@izm.gov.lv

1. PĀRSKATS par Latvijas augstāko izglītību 2017.gadā, pieejams: <http://www.izm.gov.lv/images/izglitiba_augst/Parskats-par-Latvijas-augstako-izglitibu-2017gada.pdf> [↑](#footnote-ref-1)
2. Pieejams: https://eur-lex.europa.eu/legal-content/LV/TXT/PDF/?uri=CELEX:32013R1301&from=LV [↑](#footnote-ref-2)
3. Ministru kabineta 2013. gada 12. novembra noteikumi Nr. 1316 "Kārtība, kādā aprēķina un piešķir bāzes finansējumu zinātniskajām institūcijām". Pieejami: <https://likumi.lv/ta/id/262508-kartiba-kada-aprekina-un-pieskir-bazes-finansejumu-zinatniskajam-institucijam> [↑](#footnote-ref-3)
4. Privātais līdzfinansējums - pētniecības pieteikuma iesniedzēja rīcībā esoši līdzekļi vai kredītresursu līdzekļi un citi finanšu resursi, par kuriem nav saņemts nekāds publiskais atbalsts, tai skaitā nav saņemts nekāds valsts vai pašvaldību galvojums vai valsts vai pašvaldības kredīts uz atvieglojuma nosacījumiem. [↑](#footnote-ref-4)
5. Pētniecības pieteikuma vidusposms tiek noteikts atbilstoši pētniecības pieteikuma plānoto aktivitāšu un darbību īstenošanas laika grafikam, kā arī ievērojot plānoto starprezultātu sasniegšanas laiku pētniecības pieteikuma ietvaros. [↑](#footnote-ref-5)
6. Pētniecības pieteikumu 1. atlases kārta tika izsludināta 15.09.2016., savukārt 2. atlases kārta tika izsludināta 2018. gada 5. februārī. [↑](#footnote-ref-6)